S-238/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 2. apríl sl., á hendur P-kk-þgf S-kk-þgf, Reykjavík

I.

„Fyrir umferðarlagabrot á árinu 2012 með því að hafa:

1. Fimmtudaginn 2. febrúar ekið bifreiðinni VE-706 sviptur ökurétti, undir áhrifum áfengis (vínandi í blóði mældist 2,99‰) og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 185 ng/ml, MDMA 120 ng/ml og tetrahýdrókannabínól 2,1 ng/ml) vestur Laugaveg að húsi nr. 39 þar sem lögregla stöðvaði aksturinn.

2. Fimmtudaginn 7. júní ekið bifhjólinu UR-320 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (vínandi í blóði mældist 1,05‰, í blóði mældist tetrahýdrókannabínól 0,7 ng/ml) suður Þönglabakka.

3. Sunnudaginn 1. júlí ekið bifreiðinni VZ-380 sviptur ökurétti og undir áhrifum áfengis (vínandi í blóði mældist 2,60‰) austur Gömlu Hringbraut við Landspítalann.

Teljast brot í lið 1.-3. varða við 1., sbr. 3. mgr. 45. gr. og brot í lið 1. og 2. við 1., sbr. 2. mgr. 45. gr. a. og brot í lið 1.-3. öll við 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

II.

Fyrir nytjastuld, fíkniefnalagabrot og umferðarlagabrot með því að hafa:

4. Laugardaginn 21. júlí, í heimildarleysi tekið bifreiðina OJ-234 þar sem hún stóð á bifreiðastæði við Ofanleiti 23 og ekið henni sviptur ökurétti, og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 45 ng/ml) suður Lækjargötu, eftir Fríkirkjuvegi og Sóleyjargötu og þaðan inn á bifreiðastæði við bensínafgreiðslustöð N1 við Hringbraut, þar sem lögregla hafði afskipti af ákærða er hann steig út úr bifreiðinni, og fyrir að hafa í vörslum sínum 0,61 g af amfetamíni sem fannst við leit á ákærða á lögreglustöð.

Teljast brot þessi varða við 259. gr. almennra hegningarlaga nr. 19/1940 og 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Fyrir þjófnað og fíkniefnalagabrot með því að hafa:

5. Föstudaginn 27. júlí í versluninni The Viking Rvík við Hafnarstræti 3, stolið peysu að verðmæti 3.890 kr. og í sama skipti haft í vörslum sínum 0,19 grömm af amfetamíni sem fannst við leit á ákærða á lögreglustöð.

6. Mánudaginn 26. nóvember í verslun Byko Breidd, Skemmuvegi 4a, Kópavogi stolið 2 skápaskrám og 2 ASSA cylenderum að verðmæti samtals 22.260 kr.

Teljast brot í lið 5. og 6. varða við 244. gr. almennra hegningarlaga nr. 19/1940 og brot í lið 5. við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,8 g amfetamíni, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 6 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Ákærði er sviptur ökuréttindum í í 5 ár frá 30. nóvember 2013. Ákærði greiði 361.310 krónur í sakarkostnað og málsvarnarþóknun skipaðs verjanda síns, K-kk-ef S-kk-ef hrl., 50.200 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, P-kk-nf S-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökuréttindum í 5 ár frá 30. nóvember 2013.

Ákærði greiði 361.310 krónur í sakarkostnað og málsvarnarþóknun skipaðs verjanda síns, K-kk-ef S-kk-ef hrl., 50.200 krónur.

A-kk-nf Í-kk-nf